CELEX: 42010X0513(02)
Language: sl
Date: 2010-05-13 00:00:00
Title: Pravilnik št. 18 Ekonomske komisije Združenih narodov za Evropo (UN/ECE) – Enotni predpisi o homologaciji motornih vozil glede na zaščito pred nedovoljeno uporabo

13.5.2010   
            
            
               SL
            
            
               Uradni list Evropske unije
            
            
               L 120/29
            
         Samo izvirna besedila UN/ECE so pravno veljavna v skladu z mednarodnim javnim pravom. Status in začetek veljavnosti tega pravilnika je treba preveriti v najnovejši različici dokumenta UN/ECE TRANS/WP.29/343, ki je dostopen na:
   http://www.unece.org/trans/main/wp29/wp29wgs/wp29gen/wp29fdocstts.html
   Pravilnik št. 18 Ekonomske komisije Združenih narodov za Evropo (UN/ECE) – Enotni predpisi o homologaciji motornih vozil glede na zaščito pred nedovoljeno uporabo
   Vključuje vsa veljavna besedila do:
   Dopolnila 2 k spremembam 03 – Začetek veljavnosti: 15. oktober 2008
   VSEBINA
   PRAVILNIK
   
               1.
            
            Področje uporabe
         
               2.
            
            Opredelitev pojmov
         
               3.
            
            Vloga za homologacijo
         
               4.
            
            Homologacija
         
               5.
            
            Splošne zahteve
         
               6.
            
            Posebne zahteve
         
               7.
            
            Sprememba tipa vozila in razširitev homologacije
         
               8.
            
            Skladnost proizvodnje
         
               9.
            
            Kazni za neskladnost proizvodnje
         
               10.
            
            Popolno prenehanje proizvodnje
         
               11.
            
            Dodatne naprave
         
               12.
            
            Prehodne določbe
         
               13.
            
            Imena in naslovi tehničnih služb, ki izvajajo homologacijske preskuse, ter upravnih organov
         PRILOGE
   
               Priloga 1 –
            
            Sporočilo o podeljeni, razširjeni, zavrnjeni ali preklicani homologaciji ali popolnem prenehanju proizvodnje tipa vozila glede na njegovo zaščito pred nedovoljeno uporabo na podlagi Pravilnika št. 18
         
               Priloga 2 –
            
            Primeri namestitve homologacijskih oznak
         
               Priloga 3 –
            
            Postopek preskušanja odpornosti na obrabo pri zaščitnih napravah, ki delujejo na krmilno napravo
         1.   PODROČJE UPORABE
   
               1.1
            
            
               Ta pravilnik se uporablja za motorna vozila, ki imajo vsaj tri kolesa, razen vozil kategorije M1 in N1
                   (1), glede na zaščito pred nedovoljeno uporabo.
            
         
               1.2
            
            
               Za vozila, homologirana v skladu z določbami iz dela I Pravilnika št. 116, se šteje, da so v skladu s tem pravilnikom.
            
         2.   OPREDELITEV POJMOV
   V tem pravilniku
   
               2.1
            
            
               „homologacija vozila“ pomeni homologacijo tipa vozila glede na njegovo zaščito pred nedovoljeno uporabo;
            
         
               2.2
            
            
               „tip vozila“ pomeni kategorijo motornih vozil kategorij M2, M3, N2 in N3, ki se ne razlikujejo v tako bistvenih vidikih, kot so:
               
                           2.2.1
                        
                        
                           navedbe proizvajalca o tipu vozila;
                        
                     
                           2.2.2
                        
                        
                           razporeditev in zasnova sestavnih delov vozila oziroma tistih sestavnih delov, na katere zaščitna naprava deluje;
                        
                     
                           2.2.3
                        
                        
                           tip zaščitne naprave;
                        
                     
         
               2.3
            
            
               „zaščitna naprava“ pomeni sistem za preprečevanje nedovoljenega običajnega aktiviranja motorja ali drugega vira glavne pogonske moči vozila, skupaj z vsaj enim sistemom, ki:
               
                           (a)
                        
                        
                           blokira krmilno napravo ali
                        
                     
                           (b)
                        
                        
                           blokira mehanizem za prenos moči ali
                        
                     
                           (c)
                        
                        
                           blokira ročico menjalnika ali
                        
                     
                           (d)
                        
                        
                           blokira zavore.
                        
                     Pri sistemu, ki blokira zavore, izklop naprave ne sme samodejno sprostiti zavor v nasprotju z voznikovo namero.
            
         
               2.4
            
            
               „krmilna naprava“ pomeni volan, volanski drog in njegovo dodatno oblogo, volansko gred, krmilno gonilo in vse druge sestavne dele, ki neposredno vplivajo na učinkovitost zaščitne naprave;
            
         
               2.5
            
            
               „kombinacija“ pomeni eno izmed posebej načrtovanih in izdelanih različic blokirnega sistema, ki pri pravilni aktivaciji omogoča delovanje blokirnega sistema;
            
         
               2.6
            
            
               „ključ“ pomeni vsako napravo, ki je konstruirana in izdelana tako, da omogoči delovanje blokirnega sistema, ki je konstruiran in izdelan tako, da ga je mogoče upravljati samo s to napravo.
            
         3.   VLOGA ZA HOMOLOGACIJO
   
               3.1
            
            
               Vlogo za podelitev homologacije za tip vozila glede na zaščitno napravo za preprečevanje njegove nedovoljene uporabe mora predložiti proizvajalec vozila ali njegov ustrezno pooblaščeni zastopnik.
            
         
               3.2
            
            
               Vlogi morajo biti priloženi v nadaljevanju navedeni dokumenti v treh izvodih in z naslednjimi podatki:
               
                           3.2.1
                        
                        
                           natančen opis tipa vozila glede na namestitev in zasnovo upravljalnega dela oziroma sklopa, na katerega zaščitna naprava deluje;
                        
                     
                           3.2.2
                        
                        
                           risbe v ustreznem merilu in z dovolj podrobnim prikazom zaščitne naprave in njene namestitve na (v) vozilo;
                        
                     
                           3.2.3
                        
                        
                           tehnični opis same naprave.
                        
                     
         
               3.3
            
            
               Tehnični službi, pristojni za izvajanje homologacijskih preskusov, je treba predložiti:
               
                           3.3.1
                        
                        
                           vozilo, ki ustreza tipu vozila v postopku homologacije, če tehnična služba to zahteva, in
                        
                     
                           3.3.2
                        
                        
                           na zahtevo tehnične službe tiste sestavne dele vozila, ki so po njenem mnenju nujno potrebni za izvedbo preverjanj, predpisanih v odstavkih 5 in 6 tega pravilnika.
                        
                     
         4.   HOMOLOGACIJA
   
               4.1
            
            
               Če tip vozila, predložen v homologacijo v skladu s tem pravilnikom, izpolnjuje zahteve odstavkov 5 in 6, se homologacija za ta tip vozila podeli.
            
         
               4.2
            
            
               Vsakemu homologiranemu tipu se dodeli homologacijska številka. Prvi dve števki (zdaj 03, kar ustreza spremembam 03, ki so začele veljati 23. junija 2005) navajata spremembe, vključno z zadnjimi večjimi tehničnimi spremembami Pravilnika ob izdaji homologacije. Ista pogodbenica ne sme dodeliti te številke istemu tipu vozila, ki je opremljen z drugim tipom zaščitne naprave ali ima drugače nameščeno zaščitno napravo, ali drugemu tipu vozila.
            
         
               4.3
            
            
               Obvestilo o podelitvi ali zavrnitvi homologacije tipa vozila v skladu s tem pravilnikom se predloži pogodbenicam Sporazuma, ki uporabljajo ta pravilnik, z obrazcem, ki je v skladu z vzorcem v Prilogi I k temu pravilniku, in z risbami zaščitne naprave in njene namestitve v vozilo, ki jih predloži vlagatelj zahtevka za podelitev homologacije v formatu, ki ni večji od A4 (210 × 297 mm), ali zložene na ta format in v ustreznem merilu.
            
         
               4.4
            
            
               Na vsako vozilo, ki ustreza tipu vozila, homologiranemu v skladu s tem pravilnikom, je treba vidno in na lahko dostopnem mestu, opredeljenem na obrazcu o homologaciji, namestiti mednarodno homologacijsko oznako, ki vsebuje:
               
                           4.4.1
                        
                        
                           krog, ki obkroža črko „E“, sledi ji številčna oznaka države, ki je podelila homologacijo (2);
                        
                     
                           4.4.2
                        
                        
                           številko tega pravilnika, ki ji sledi črka „R“, pomišljaj in homologacijsko številko na desni strani kroga iz odstavka 4.4.1.
                        
                     
         
               4.5
            
            
               Če vozilo ustreza tipu vozila, homologiranemu v skladu z enim ali več drugimi pravilniki, priloženimi k Sporazumu, v državi, ki je podelila homologacijo v skladu s tem pravilnikom, znaka, predpisanega v odstavku 4.4.1 ni treba ponoviti; v tem primeru se na desni strani simbola iz odstavka 4.4.1 v navpičnih stolpcih navedejo številke pravilnika, homologacije in dodatni simboli vseh pravilnikov, v skladu s katerimi je bila podeljena homologacija v državi, ki je podelila homologacijo v skladu s tem pravilnikom.
            
         
               4.6
            
            
               Homologacijska oznaka mora biti jasno čitljiva in neizbrisna.
            
         
               4.7
            
            
               Homologacijska oznaka se namesti v bližini tipske tablice, ki jo je namestil proizvajalec, ali neposredno na tablico.
            
         
               4.8
            
            
               Priloga 2 k temu pravilniku vsebuje primere namestitve homologacijske oznake.
            
         5.   SPLOŠNE ZAHTEVE
   
               5.1
            
            
               Zaščitna naprava mora biti izdelana tako, da jo je nujno treba izklopiti pred:
               
                           5.1.1
                        
                        
                           zagonom motorja z običajno napravo za zagon; in
                        
                     
                           5.1.2
                        
                        
                           upravljanjem vozila z volanom ter vožnjo ali premikanjem naprej z lastno silo.
                        
                     
                           5.1.3
                        
                        
                           Zahteve odstavka 5.1 se lahko izpolnijo hkrati z dejanji, opisanimi v odstavkih 5.1.1 in 5.1.2, ali pred njimi.
                        
                     
         
               5.2
            
            
               Izpolnitev zahtev iz odstavka 5.1 mora biti mogoča z uporabo enega samega ključa.
            
         
               5.3
            
            
               Razen v primeru iz odstavka 6.1.5, sistem, ki ga upravljamo s ključem, vstavljenim v ključavnico, ne sme omogočati odstranitve ključa, vse dokler zaščitna naprava iz odstavka 5.1 ne začne delovati oziroma dokler se ne aktivira.
            
         
               5.4
            
            
               Zaščitna naprava, ki je opisana v odstavku 5.1, in sestavni deli vozila, na katere deluje, morajo biti konstruirani tako, da jih ni mogoče na hitro in brez zbujanja pozornosti odpreti, onesposobiti ali uničiti, na primer z uporabo cenenega in splošno dostopnega orodja, opreme ali predmetov, ki jih je mogoče brez težav skriti.
            
         
               5.5
            
            
               Zaščitna naprava mora biti vgrajena v vozilo kot del originalne opreme (tj. opreme, ki jo je vgradil proizvajalec vozila pred začetkom prodaje na drobno). Vgrajena mora biti tako, da je v blokiranem stanju tudi po odstranitvi ohišja ni mogoče odstraniti brez posebnega orodja. V primeru, da bi bilo zaščitno napravo mogoče onesposobiti z odstranitvijo vijakov, morajo vijake, razen če gre za vijake, ki jih ni mogoče odstraniti, prekrivati deli blokirane zaščitne naprave.
            
         
               5.6
            
            
               Sistem mehanske ključavnice mora omogočati najmanj 1 000 različnih kombinacij ali tako število kombinacij, ki je enako skupnemu številu letno izdelanih vozil, če je to manjše od 1 000. Pri vozilih istega tipa mora biti pogostost pojavljanja vsake kombinacije približno ena na 1 000.
            
         
               5.7
            
            
               Koda ključa in ključavnice ne sme biti vidna.
            
         
               5.8
            
            
               Ključavnica mora biti konstruirana, izdelana in vgrajena tako, da se lahko cilinder ključavnice v zaklenjenem položaju z navorom manjšim od 2,45 Nm obrne le s pripadajočim ključem, in
               
                           5.8.1
                        
                        
                           pri cilindrih ključavnic z zatičnimi zaskoki ne smeta biti več kot dva enaka, v isti smeri delujoča zaskoka, nameščena eden poleg drugega, ključavnica pa ne sme imeti več kot 60 % enakih zaskokov,
                        
                     
                           5.8.2
                        
                        
                           pri cilindrih ključavnic s ploščatimi zaskoki ne smeta biti več kot dva enaka, v isti smeri delujoča zaskoka, nameščena eden poleg drugega, ključavnica pa ne sme imeti več kot 50 % enakih zaskokov.
                        
                     
         
               5.9
            
            
               Zaščitne naprave morajo biti zasnovane tako, da je izključeno vsako tveganje, da bi se med premikanjem vozila nenamerno aktivirale in ogrozile zlasti varnost.
            
         
               5.9.1
            
            
               Vklop naprav za preprečevanje nedovoljene uporabe ne sme biti mogoč brez predhodne zaustavitve motorja in izvedbe postopka, ki ni neposredno povezan z zaustavitvijo motorja, ali brez predhodne zaustavitve motorja, ko vozilo miruje in je aktivirana parkirna zavora ali ko hitrost vozila ne presega 4 km/h.
            
         
               5.9.2
            
            
               V primeru, da se naprave, ki delujejo na krmilno napravo, prenos moči, na ročico menjalnika ali na zavore, vklopijo takrat, ko ključ izvlečemo iz ključavnice, mora biti za vklop naprave potreben bodisi pomik v dolžini najmanj 2 mm ali pa morajo biti naprave opremljene z varnostnim sklopom, ki preprečuje, da bi ključ odstranili nenamerno ali ga delno izvlekli.
            
         
               5.9.3
            
            
               Odstavki 5.8, 5.8.1 ali 5.8.2, in 5.9.2 se uporabljajo samo za naprave, ki imajo mehanski ključ.
            
         
               5.10
            
            
               Dodaten vir energije se lahko uporablja samo za aktivacijo blokiranje in/ali deblokiranje zaščitne naprave. Napravo smejo v položaju za delovanje ohranjati le mehanska sredstva.
            
         
               5.11
            
            
               Običajen zagon motorja ne sme biti mogoč, dokler je zaščitna naprava vklopljena.
            
         
               5.12
            
            
               Zaščitne naprave, ki preprečujejo sprostitev zavor, so dovoljene samo, če delovne dele zavor v blokira povsem mehanska naprava. V tem primeru se določbe odstavka 5.11. ne uporabljajo.
            
         
               5.13
            
            
               Kadar je zaščitni sistem opremljen z napravo za opozarjanje voznika, se mora ta sprožiti pri odpiranju vrat na voznikovi strani, razen če je zaščitna naprava aktivirana in ključ odstranjen.
            
         6.   POSEBNE ZAHTEVE
   Poleg splošnih zahtev iz odstavka 5 mora zaščitna naprava izpolnjevati tudi posebne, v nadaljevanju navedene pogoje:
   6.1   Zaščitne naprave, ki delujejo na krmilno napravo
   
               6.1.1
            
            
               Zaščitna naprava, ki deluje na krmilno napravo, mora krmilno napravo blokirati.
            
         
               6.1.2
            
            
               Če je zaščitna naprava aktivirana, ne sme biti mogoče preprečiti njenega delovanja.
            
         
               6.1.3
            
            
               Zaščitna naprava mora po tem, ko je pri preskusu odpornosti na obrabo, ki je opisan v Prilogi 3, prestala 2 500 postopkov blokiranja v obeh smereh, še naprej izpolnjevati zahteve odstavkov 5.9, 6.1.1, 6.1.2 in 6.1.4.
            
         
               6.1.4
            
            
               Kadar je zaščitna naprava v položaju, ko je pripravljena za delovanje, mora biti dovolj trdna, da brez poškodb na krmilnem mehanizmu, ki bi lahko ogrozile varnost, v statičnih razmerah vzdrži delovanje 200 Nm statičnega navora na volansko gred v obeh smereh.
            
         
               6.1.5
            
            
               Če je zaščitna naprava take vrste, da je mogoče ključ izvleči tudi v drugih položajih in ne samo v tistih, v katerih je volan blokiran, mora biti konstruirana tako, da prijema, ki je potreben za doseganje takega položaja in za odstranitev ključa, ni mogoče izvesti nenamerno.
            
         6.2   Naprave za preprečevanje nedovoljene uporabe, ki delujejo na prenos moči ali zavore
   
               6.2.1
            
            
               Zaščitna naprava, ki deluje na prenos moči, mora preprečiti vrtenje pogonskih koles vozila.
            
         
               6.2.2
            
            
               Naprava za preprečevanje nedovoljene uporabe, ki deluje na zavore, mora na obeh straneh vsaj ene osi zavreti vsaj eno kolo.
            
         
               6.2.3
            
            
               Kadar je zaščitna naprava v stanju pripravljenosti, ne sme biti mogoče preprečiti njenega delovanja.
            
         
               6.2.4
            
            
               Nenamerno blokiranje prenosa moči ali zavor ne sme biti mogoče, kadar je ključ v ključavnici zaščitne naprave, niti v primeru, da je naprava, ki preprečuje zagon motorja, vklopljena ali v stanju pripravljenosti za delovanje. To ne velja, ko naprave, ki se uporabljajo še za kakšen drug namen – in je blokiranje v zgoraj navedenih pogojih potrebno za to dodatno funkcijo (npr. električna parkirna zavora), izpolnjujejo zahteve odstavka 6.2 tega pravilnika.
            
         
               6.2.5
            
            
               Zaščitna naprava mora biti konstruirana in izdelana tako, da je polno učinkovita tudi po tem, ko je do določene stopnje obrabljena, kot posledica 2 500 postopkov blokiranja in deblokiranja v vsaki smeri. Če zaščitna naprava deluje na zavore, ta določba velja za vsak mehanski ali električni poddel.
            
         
               6.2.6
            
            
               Če je zaščitna naprava take vrste, da je mogoče ključ izvleči tudi v drugih položajih in ne samo v tistih, v katerih so prenos moči ali zavore blokirani, mora biti konstruirana tako, da giba, ki je potreben za doseganje takega položaja in za odstranitev ključa, ni mogoče izvesti nenamerno.
            
         
               6.2.7
            
            
               Če se uporablja zaščitna naprava, ki deluje na prenos moči, mora biti dovolj trdna, da brez poškodb, ki bi lahko ogrozile varnost, v obeh smereh in v statičnih razmerah vzdrži delovanje navora, ki je za 50 % večji od največjega navora, ki lahko v običajnih razmerah deluje na prenosni mehanizem. Pri določanju vrednosti tega preskusnega navora je treba upoštevati največji navor, ki ga lahko preneseta sklopka ali samodejni menjalnik, in ne največji navor motorja.
            
         
               6.2.8
            
            
               Če je vozilo opremljeno z zaščitno napravo, ki deluje na zavore, mora biti naprava sposobna zadržati mirujoče obremenjeno vozilo na naklonu 18 %.
            
         
               6.2.9
            
            
               Če je vozilo opremljeno z zaščitno napravo, ki deluje na zavore, zahteve tega pravilnika tudi v primeru okvare ne pomenijo opustitve zahtev Pravilnika 13 ali 13-H.
            
         6.3   Zaščitne naprave, ki delujejo na ročico menjalnika
   
               6.3.1
            
            
               Zaščitna naprava, ki deluje na ročico menjalnika, ne sme dopuščati nikakršnega menjavanja prestav.
            
         
               6.3.2
            
            
               Pri ročnih menjalnikih mora biti blokiranje ročice menjalnika mogoče samo pri vklopljeni vzvratni prestavi; dovoljeno je tudi blokiranje ročice menjalnika v položaju za prosti tek.
            
         
               6.3.3
            
            
               Pri avtomatskem menjalniku, ki ima položaj „parkiranje“, mora obstajati možnost blokiranja mehanizma samo takrat, kadar se ročica nahaja v položaju za parkiranje; dovoljeno je tudi blokiranje v položaju za prosti tek in/ali vzvratno vožnjo.
            
         
               6.3.4
            
            
               Pri avtomatskem menjalniku, ki nima položaja „parkiranje“, mora obstajati možnost blokiranja mehanizma samo v položajih za prosti tek in/ali vzvratno vožnjo.
            
         
               6.3.5
            
            
               Zaščitna naprava mora biti konstruirana in izdelana tako, da ostane polno učinkovita tudi po tem, ko je do določene stopnje obrabljena, kot posledica 2 500 postopkov blokiranja in deblokiranja v vsaki smeri.
            
         7.   SPREMEMBA TIPA VOZILA IN RAZŠIRITEV HOMOLOGACIJE
   
               7.1
            
            
               Vsako spremembo tipa vozila je treba sporočiti upravnemu organu, ki je podelil homologacijo za tip vozila.
               Organ lahko potem:
               
                           7.1.1
                        
                        
                           meni, da spremembe verjetno ne bodo imele nobenega znatnega škodljivega vpliva in da zaščitne naprave v vsakem primeru še vedno izpolnjujejo zahteve, ali
                        
                     
                           7.1.2
                        
                        
                           od tehnične službe, ki izvaja preskuse, zahteva nadaljnje poročilo o preskusu.
                        
                     
         
               7.2
            
            
               Potrditev ali zavrnitev homologacije, ki opredeljuje spremembo, se po postopku iz odstavka 4.3 sporoči pogodbenicam Sporazuma, ki uporabljajo ta pravilnik.
            
         
               7.3
            
            
               Pristojni organ, ki izda razširitev homologacije, dodeli zaporedno številko vsakemu obrazcu sporočila, ki je bil sestavljen za takšno razširitev.
            
         8.   SKLADNOST PROIZVODNJE
   Postopki za nadzor skladnosti proizvodnje morajo ustrezati postopkom, opisanim v Sporazumu, Dodatek 2 (E/ECE/324-E/ECE/TRANS/505/Rev. 2). Pri tem velja naslednje:
   
               8.1
            
            
               Vozila, homologirana na podlagi tega pravilnika glede na zaščito pred nedovoljeno uporabo, se izdelajo tako, da izpolnjujejo zahteve iz odstavkov 5 in 6.
            
         9.   KAZNI ZA NESKLADNOST PROIZVODNJE
   
               9.1
            
            
               Homologacija, podeljena v zvezi s tipom vozila v skladu s tem pravilnikom, se lahko prekliče, če niso izpolnjene zahteve iz odstavka 8.
            
         
               9.2
            
            
               Če pogodbenica Sporazuma, ki uporablja ta pravilnik, prekliče homologacijo, ki jo je podelila, o tem takoj obvesti druge pogodbenice, ki uporabljajo ta pravilnik, z obrazcem, ki je v skladu z vzorcem iz Priloge 1 k temu pravilniku.
            
         10.   POPOLNO PRENEHANJE PROIZVODNJE
   Če imetnik homologacije povsem preneha proizvajati tip vozila, za katerega je bila podeljena homologacija v skladu s tem pravilnikom, o tem obvesti organ, ki je podelil homologacijo. Ko ta organ prejme ustrezno sporočilo, o tem obvesti druge pogodbenice Sporazuma, ki uporabljajo ta pravilnik, z obrazcem, ki je v skladu z vzorcem iz Priloge 1 k temu pravilniku.
   11.   DODATNE NAPRAVE
   
               11.1
            
            
               Homologacija v skladu s tem pravilnikom se lahko podeli za zaščitno napravo, ki je dodatno opremljena z zvočno ali optično opozorilno napravo, ali za neobvezno namestitev dodatnih naprav, ki preprečujejo nedovoljeno uporabo vozila, pod pogojem, da so za dodatne naprave potrebna druga sredstva aktiviranja; pogodbenice Sporazuma, ki uporabljajo ta pravilnik, lahko ne glede na določbe člena 3 Sporazuma, ki mu je pravilnik priložen, prepovejo takšne dodatne naprave na vozilih, ki jih registrirajo.
            
         
               11.2
            
            
               Če je zaščitna naprava dodatno opremljena z zunanjo zvočno in/ali optično opozorilno napravo, morajo biti signali, ki jih opozorilna naprava oddaja, kratki in se morajo samodejno končati najpozneje v 30 sekundah; ponovno se smejo sprožiti samo, če se naprava ponovno aktivira. Poleg tega
               
                           11.2.1
                        
                        
                           lahko zvočni signal oddaja zvočna opozorilna naprava, običajno nameščena v vozilu;
                        
                     
                           11.2.2
                        
                        
                           če pa je signal optičen:
                           
                                       11.2.2.1
                                    
                                    
                                       se bodisi oddaja samo z utripanjem žarometov s kratkim svetlobnim pramenom bodisi
                                    
                                 
                                       11.2.2.2
                                    
                                    
                                       je skladen z odstavkoma 11.2.2.2.1 in 11.2.2.2.2.
                                       
                                                   11.2.2.2.1
                                                
                                                
                                                   Trajanje svetlobnega signala
                                                   Oddajanje svetlobnega signala traja od 25 sekund do 5 minut po sprožitvi alarma. Po izklopu alarmnega sistema mora oddajanje signala takoj prenehati.
                                                
                                             
                                                   11.2.2.2.2
                                                
                                                
                                                   Vrsta svetlobnega signala
                                                   Utripanje vseh smernih svetilk in/ali svetilk vozila v prostoru za potnike, vključno z vsemi svetilkami, ki so priključene na isti električni tokokrog.
                                                   Sprožilna frekvenca 2 ± 1 Hz
                                                   V zvezi z zvočnim signalom so dovoljeni tudi asinhroni signali.
                                                   Čas, ko naprava oddaja svetlobni znak = čas, ko naprava ne oddaja svetlobnega znaka ± 10 odstotkov.
                                                
                                             
                                 
                     
         12.   PREHODNE DOLOČBE
   Nobena pogodbenica, ki uporablja ta pravilnik, ne sme zavrniti homologacije za tip vozila kategorij, ki niso M1 in N1, homologiranega po spremembah 01 in 02 tega pravilnika.
   13.   IMENA IN NASLOVI TEHNIČNIH SLUŽB, KI IZVAJAJO HOMOLOGACIJSKE PRESKUSE, TER UPRAVNIH ORGANOV
   Pogodbenice Sporazuma, ki uporabljajo ta pravilnik, sekretariatu Združenih narodov sporočijo imena in naslove tehničnih služb, ki izvajajo homologacijske preskuse, ter upravnih organov, ki podelijo homologacijo in katerim se pošljejo certifikati, izdani v drugih državah, ki potrjujejo podelitev, razširitev, zavrnitev ali preklic homologacije.
   
      (1)  Kot je določeno v Prilogi 7 h Konsolidirani resoluciji o proizvodnji vozil (R.E.3) (TRANS/WP.29/78/Rev.1/Amend.2).
   
      (2)  1 za Nemčijo, 2 za Francijo, 3 za Italijo, 4 za Nizozemsko, 5 za Švedsko, 6 za Belgijo, 7 za Madžarsko, 8 za Češko, 9 za Španijo, 10 za Srbijo in Črno goro, 11 za Združeno kraljestvo, 12 za Avstrijo, 13 za Luksemburg, 14 za Švico, 15 (prosto), 16 za Norveško, 17 za Finsko, 18 za Dansko, 19 za Romunijo, 20 za Poljsko, 21 za Portugalsko, 22 za Rusko federacijo, 23 za Grčijo, 24 za Irsko, 25 za Hrvaško, 26 za Slovenijo, 27 za Slovaško, 28 za Belorusijo, 29 za Estonijo, 30 (prosto), 31 za Bosno in Hercegovino, 32 za Latvijo, 33 (prosto), 34 za Bolgarijo, 35 (prosto), 36 za Litvo, 37 za Turčijo, 38 (prosto), 39 za Azerbajdžan, 40 za Nekdanjo jugoslovansko republiko Makedonijo, 41 (prosto), 42 za Evropsko skupnost (homologacije podelijo države članice z uporabo svojih oznak ECE), 43 za Japonsko, 44 (prosto), 45 za Avstralijo, 46 za Ukrajino, 47 za Južno Afriko, 48 za Novo Zelandijo, 49 za Ciper, 50 za Malto in 51 za Republiko Korejo. Nadaljnje številčne oznake se dodelijo drugim državam v kronološkem zaporedju, po katerem ratificirajo Sporazum o sprejetju enotnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih, in pogojih za vzajemno priznavanje homologacij, ki so podeljene na podlagi teh predpisov, ali pristopijo k njemu, generalni sekretar Združenih narodov pa tako podeljene številčne oznake sporoči pogodbenicam Sporazuma.
   
      PRILOGA 1
      
         SPOROČILO
      
      (Največji format: A4 (210 × 297 mm))
      
         
      
         
   
   
      PRILOGA 2
      
         PRIMERI NAMESTITVE HOMOLOGACIJSKIH OZNAK
      
      VZOREC A
      
         
      VZOREC B
      
         
      
         (1)  Druga številka je navedena samo kot primer.
   
   
      PRILOGA 3
      
         POSTOPEK PRESKUŠANJA ODPORNOSTI NA OBRABO PRI ZAŠČITNIH NAPRAVAH, KI DELUJEJO NA KRMILNO NAPRAVO
      
      1.   PRESKUSNA OPREMA
      Preskusna oprema sestoji iz:
      
                  1.1
               
               
                  konstrukcije, na katero je mogoče namestiti vzorec krmilne naprave, opremljene z zaščitno napravo, kot je določena v odstavku 2.3 tega pravilnika;
               
            
                  1.2
               
               
                  sistema za vklop in izklop zaščitne naprave, ki vključuje uporabo ključa;
               
            
                  1.3
               
               
                  mehanizma, ki omogoča vrtenje volanske gredi glede na zaščitno napravo.
               
            2.   PRESKUSNI POSTOPEK
      
                  2.1
               
               
                  Na konstrukcijo, opisano v odstavku 1.1, je nameščen vzorec krmilne naprave, opremljene z zaščitno napravo.
               
            
                  2.2
               
               
                  En cikel preskusnega postopka obsega naslednje operacije:
                  
                              2.2.1
                           
                           
                              Izhodiščni položaj. Zaščitna naprava se izklopi, volanska gred pa zasuka v položaj, ki preprečuje delovanje zaščitne naprave, razen, če je ta naprava take vrste, da omogoča blokiranje v vseh položajih krmilne naprave.
                           
                        
                              2.2.2
                           
                           
                              Vklop naprave (pripravljenost za delovanje). S ključem se zaščitna naprava preklopi iz neaktiviranega v aktivirano stanje.
                           
                        
                              2.2.3 (1)
                              
                           
                           
                              Aktivacija naprave. Volansko gred se zasuka tako, da v trenutku, ko se mehanizem zaščitne naprave zaskoči, vrednost uporabljenega navora znaša 5,85 Nm ± 0,25 Nm.
                           
                        
                              2.2.4
                           
                           
                              Deaktivacija. Zaščitna naprava se deaktivira z običajnimi sredstvi, pri čemer se vrednost navora zmanjša na nič, da se olajša sprostitev zaskočnega mehanizma.
                           
                        
                              2.2.5 (1)
                              
                           
                           
                              Vrnitev v predhodno stanje. Volansko gred se zasuka v položaj, v katerem se mehanizem zaščitne naprave ne more zaskočiti.
                           
                        
                              2.2.6
                           
                           
                              Vrtenje v nasprotni smeri. Postopki, opisani v odstavkih 2.2.2, 2.2.3, 2.2.4 in 2.2.5, se ponovijo, vendar z vrtenjem volanske gredi v nasprotni smeri.
                           
                        
                              2.2.7
                           
                           
                              Časovni presledek med dvema zaporednima zaskočitvama mehanizma naprave mora znašati najmanj 10 sekund.
                           
                        
            
                  2.3
               
               
                  Cikel preskušanja odpornosti na obrabo je treba ponoviti tolikokrat, kot je predpisano v odstavku 6.1.3 tega pravilnika.
               
            
         (1)  Če zaščitna naprava omogoča blokiranje v vseh položajih krmilne naprave, se postopki, opisani v odstavkih 2.2.3 in 2.2.5, izpustijo.